open-index/open-wikipedia-markdown huggingface dataset:
Zámok Fontainebleau

**Zámok Fontainebleau** je jeden z najrozľahlejších francúzskych zámkov. Leží neďaleko centra mesta Fontainebleau.

Začiatky zámku sa datujú do 12. storočia. Svoju súčasnú podobu však získal najmä v priebehu 16. storočia, kedy ho na žiadosť francúzskych kráľov prestavali jedni z najlepších talianskych architektov tej doby. Zámok má stovky miestností a je rušným turistickým miestom, aj keď nie je ani zďaleka navštevovaný tak ako napr. Versailles.

Pre svoju mimoriadnu historickú hodnotu bol v roku 1981 celý zámok i s parkom zaradený na zoznam svetového dedičstva UNESCO.

## Iné projekty

## Externé odkazy
*Zámok Fontainebleau
* Zámok Fontainebleau sa prebúdza zo spánku 

## Zdroj

Fontainebleau
Kategória:Lokality Svetového dedičstva vo Francúzsku
Fontainebleau
Fontainebleau, zámok
Kategória:Historické pamiatky vo Francúzsku
Kategória:Stavby v departemente Seine-et-Marne
Kráľovské soľné bane v Arc-et-Senans

**Kráľovské soľné bane v Arc-et-Senans** sa nachádza v obci Arc-et-Senans neďaleko francúzskeho Besançonu. Je jedinečnou technickou i architektonickou pamiatkou. A preto bol už v roku 1982 zapísaný na zoznam svetového dedičstva UNESCO.

Miestny solivar bol vystavaný pod vedením architekta Claude-Nicolasa Ledouxa. Stavba začala v roku 1795 a bola dokončená o štyri roky neskôr. V súčasnosti slúži celý areál ako múzeum a je často navštevovaným turistickým miestom.

## Iné projekty

## Zdroj

## Externé odkazy
* Saline Royale

Kráľovské soľné bane v Arc-et-Senans
Kráľovské soľné bane v Arc-et-Senans
Kategória:Stavby v departemente Doubs
Kategória:Soľné bane
Kategória:Neoklasicistické stavby vo Francúzsku
Vézère

**Vézère** (okcitánsky *Vesera*) je rieka v južnom Francúzsku (Limuzínsko, Akvitánsko). Je  dlhá. Povodie má rozlohu . Údolie rieky obsahuje 25 jaskýň a 147 prehistorických lokalít z paleolitu. Z tohto dôvodu je údolie rieky zapísané na zozname Svetového dedičstva UNESCO.

## Priebeh toku
Pramení na planine Millevaches v západnej časti Francúzskeho stredohoria. Ústi sprava do rieky Dordogne (povodia Garonny).

## Vodný režim
Vyšší stav nastáva na jar a na prelomu jesene a zimy. Priemerný prietok vody pri Campagne činí 59&nbsp;m³/s. Na hornom toku je prietok pri Uzerche /s.

## Využitie
Vodná doprava je možná do vzdialenosti . Využíva sa na zisk vodnej energie. Na rieke leží mestá a obce Chavanac, Pérols-sur-Vézère, Bugeat, Treignac, Uzerche, Vigeois, Brive-la-Gaillarde, Larche, Terrasson-Lavilledieu, Montignac, Les Eyzies-de-Tayac-Sireuil, Le Bugue.

## Iné projekty

## Zdroj

Kategória:Lokality Svetového dedičstva vo Francúzsku
Kategória:Rieky vo Francúzsku
Kategória:Povodie Garonny
Ľadonhora

**Ľadonhora** () je vrch Kysuckej vrchoviny. Leží nad obcami Dolný a Horný Vadičov, približne  východne od Kysuckého Nového Mesta. Okolie vrcholu a jeho svahy tvorí od roku 1993 Prírodná rezervácia Ľadonhora s 5. stupňom ochrany prírody.

## Poloha
Nachádza sa v západnej polovici pohoria, v geomorfologickom podcelku Kysucké bradlá. Vrch leží v Žilinskom kraji, v okrese Kysucké Nové Mesto a na hranici katastrálnych území obcí Horný a Dolný Vadičov. Masív Ľadonhory je súčasťou hrebeňa, ktorý ide od Radole východným smerom a patrí do povodia Kysuce.

## Opis
Ľadonhora zakončuje mohutný hrebeň na východnom okraji, ktorý od juhovýchodu vymedzuje Vadičovská brázda a severovýchodným smerom sedlom pokračuje k vrchu Obelec (). Západným susedom je Sedlom pod Ľadonhorou oddelený Holý vrch (), juhozápadným Diely () a južnému horizontu dominuje neďaleká Požeha (). Veľkú časť vrchu odvodňujú prítoky Vadičovského potoka, menšiu severnú časť prítoky Povinského potoka. Najbližšími sídlami sú na južnom úpätí situované obce Horný a Dolný Vadičov. Oblasť je geologicky súčasťou bradlového pásma.

Začiatkom 20. storočia bol kopec takmer celý holý a bez stromov. Názov Ľadonhora je veľmi pravdepodobne odvodený od staroslovanskej bohyne Lady („hora bohyne Lady“).

### Archeológia
Na úpätí vrchu sa našli dôkazy prítomnosti ľudí lužickej a púchovskej kultúry. V staršej železnej dobe sa vrchol využíval ako útočisko, kedy valy opevňovali areál s akropolou a predhradím. Predpokladá sa, vzhľadom na veľkosť a charakter opevnenej plochy, že sa tu nachádzalo husté sídliskové zázemie.

### Výhľady
Ľadonhora je pokrytá lesným porastom, samotný vrchol nemá žiadne výhľady. Z lokalít pod vrchom, napr. z "vyhliadky pod Ľadonhorou" je možné pozorovať najmä okolité vrchy (Magura, Požeha), pri vhodných podmienkach je veľmi dobre vidieť celú Krivánsku i severnú časť Lúčanskej Fatry, časť Žilinskej kotliny a Javorníky.    

## Turistika
Vrchol tvorí dominantu okolia a je obľúbeným miestom pre pešiu turistiku so stredne náročným výstupom. Každoročne sa organizuje Veľkonočný výstup na Ľadonhoru.

### Prístup
* po  trase:
** zo západu z Kysuckého Nového Mesta po hrebeni a Sedlo pod Ľadonhorou
** z východu z Lutíš cez Horný Vadičov
* po  a  trase:
** z Dolného Vadičova cez Sedlo pod Ľadonhorou
** z Poviny cez Horný Vadičov

## Referencie

## Pozri aj
* Prírodná rezervácia Ľadonhora
* Zoznam vrcholov v Kysuckej vrchovine

## Galéria

Súbor:Ladonhora v lete.jpg|
Súbor:Ľadonhora spod Magury.jpg|
Súbor:Ladonhora v jeseni.jpg|
Súbor:H.Vadičov - Ladonhora spod Požehy.jpg|
Súbor:Ladonhora z Dolného Vadičova.jpg|
Súbor:Ľadonhora.jpg|


## Iné projekty

## Externé odkazy
* Poloha na turistickej mape

Kategória:Vrchy v Kysuckej vrchovine
Kategória:Dolný Vadičov
Kategória:Horný Vadičov
Kategória:Vrchy v okrese Kysucké Nové Mesto
Kategória:Vrchy pod 1000 metrov na Slovensku
Treignac

**Treignac** je francúzska obec, ktorá sa nachádza v departemente Corrèze, v regióne Limuzínsko.

## Poloha
Treignac leží 75 km juhovýchodne od Limoges na brehoch rieky Vézère. Obec má rozlohu . Najvyšší bod je položený  a najnižší bod . Obec je súčasťou prírodného parku Millevaches en Limousin.

## Obyvateľstvo
Počet obyvateľov obce je  ().

Nasledujúci graf zobrazuje vývoj počtu obyvateľov v obci.

## Referencie


## Pozri aj
*Zoznam obcí departementu Corrèze

## Iné projekty

## Externé odkazy
* Fotografie Treignacu

## Zdroj

Kategória:Obce v departemente Corrèze
Mikk Pahapill

**Mikk Pahapill** (* 18. júl 1983, Kuressaare, Estónsko) je estónsky atlét, ktorý sa venuje v halovej sezóne sedemboju a v letnej desaťboju.

## Externé odkazy
 

Kategória:Estónski desaťbojári
Kategória:Estónski olympionici
Kategória:Atléti na Letných olympijských hrách 2008
Naginatadžucu

200px|right|thumb|Naginatajutsu
**Naginatadžucu** je japonské bojové umenie s naginatou. Táto zbraň je podobná európskej halapartni. V dnešnej dobe je väčšina boja s naginatou modernizovaná formou tzv. atarashii naginata (nová naginata), v ktorej sa taktiež súťaží.
Existuje mnoho teórií o skutočnom vzniku a pôvode zbrane. Jedna z týchto teórií je, že sa zbraň vyvinula podobne ako zbraň kobudó, teda ako pôvodná farmárska pomôcka. Iná teória zas hovorí, že naginata je výsledkom vylepšenia čínskej halapartne, ktorá má podobný vzhľad. Iné teórie tvrdia, že kreatívni samuraji, ktorí potrebovali dlhšie zbrane, nasadili svoj meč na drevenú tyč.
V dávnej histórii sa naginata používala primárne ako zbraň proti jazde. Neskôr sa stala symbolom žien zo samurajských tried, ktoré ju mali ako primárnu zbraň na obranu svojich domov v dobe, keď boli ich manželia preč, vo vojne.

## Zoznam Rjú (škôl) vyučujúcich naginatadžucu
*Araki-rjú
*Fuma-Rjú
*Higo Ko-rjú
*Kašima Šinrjú
*Kogen Itto-rjú
*Maniwa Nen-rjú
*Ryoen Ryu Naginatajutsu
*Šingjoto-rjú
*Suio-rjú
*Takenouči-rjú
*Tendo-rjú
*Tenšin Šoden Katori Šinto-rjú
*Toda-ha Buko-rjú
*Jagju Šingan-rjú
*Jošin-rjú

## Pozri aj
*naginata
*halapartňa
*jari (zbraň)

Kategória:Japonské bojové umenia
Barmský box

|thumb|Vysoký kop v barmskom boxe
|thumb|Barmský box
**Barmský box** (**Lethvei**) je bojové umenie - dnes šport, ktorý je rozšírený na území Mjanmarska (predtým nazývané Barma). Je to staré bojové umenie, ktorého základy sa dodnes významnejšie nezmenili. Keď Mjanmarsko obsadili Briti, zakázali nielen zápasy, ale aj tréningy barmského boxu. Neskôr od tohto zákazu ustúpili a dokonca i samotní anglickí guvernéri sa začali súbojov zúčastňovať.

K zápasu boxeri proti sebe nastupujú bosí, päste majú omotané vlnenými bandážami. Sú povolené všetky údery a kopy, vrátane útoku na hlavu. Ring je tvorený podlahou z tvrdej hliny ohraničenou povrazmi. Zápas je zahájený tradičným ceremoniálom kato pwe, sprevádzaným hudbou prevažne bicích nástrojov.

## Iné projekty

## Externé odkazy
* Thaing Bando et Lethwei France
* American Bando Association

Kategória:Bojové_umenia
Kategória:Kickbox
Kategória:Thajský box
Kategória:Šport v Mjanmarsku
Masatoši Nakajama

**Masatoši Nakajama** (* 13. apríl 1913, Jamaguči – † 15. apríl 1987, Tokio) bol japonský majster bojového umenia karate. Je jednou z osobností, vďaka ktorej toto umenie získalo svoju súčasnú podobu. Inicioval vytvorenie pravidiel pre voľný zápas a právom mu prináleží označenie „autor športového karate“.

Kategória:Japonskí karatisti
Kategória:Osobnosti z prefektúry Jamaguči
Iaidó

náhľad|Aidó bojovník
náhľad|Aidó Sensei
**Iaidó** (jap. 居合道, v slovenčine niekedy nesprávne prepisované ako **iaido**) je japonské bojové umenie a šermiarska technika. Je založené na kontrolovanom pohybe tasenia meča z pošvy. Iaidó je boj proti imaginárnemu nepriateľovi, jeho technika vychádza z reálnych bojových situácií.

Predvedenie techník je len jednou časťou iaidó, druhou je posilňovanie ducha a charakteru cez cvičenie technik meča, sústredenie, spôsob dýchania, ovládanie tela a blokov, trpezlivosť, udržanie si pozornosti, pokoj a rozvaha v situáciach ohrozenia života. To všetko sa nakoniec pri usilovnom tréningu a vedenia od učiteľov prelína do osobnosti cvičenca a vytvára tak jeho chovanie v životných situáciach.

Cvičenci iaidó cvičia najskôr techniky iai s dreveným mečom (bokutó), neskôr cvičia s mečom na iai (iaitó). Najskôr sa v tréningoch používa tupý meč, pokročilí cvičia s ostrým mečom (šinken).

## iné projekty

Kategória:Japonské bojové umenia
Kategória:Športy vzniknuté v Japonsku
Pont du Gard

**Pont du Gard** či **Gardský most** je akvadukt vo Francúzsku, ktorý bol postavený za čias starovekého Ríma. Je 49 metrov vysoký a až 275 metrov dlhý.

Skladá sa z troch na sebe stojacich arkád a bol postavený preto, aby privádzal vodu do mesta Nîmes. Pre svoju mimoriadnu hodnotu bol v roku 1985 zaradený na zoznam svetového dedičstva UNESCO.

Pont du Gard (alebo most cez rieku Gard) je majstrovské dielo rímskeho staviteľstva. Postavený bol pravdepodobne v roku 19 pred Kr. za čias cisára Augusta. V 9. storočí prestal byť používaný. V 18. storočí bola vybudovaná cesta vedúca po najnižšom rade oblúkov. V 19. storočí bol výrazne rekonštruovaný.

Akvadukt privádzal vodu z prameňov rieky Eure pri obci Uzès do Nîmes. Vzdialenosť medzi konečnými bodmi tohto kanála bola 50 kilometrov. Spád celého akvaduktu je 15 metrov. Z toho vyplýva, že priemerný spád vody na jednom kilometri kanála sa pohyboval iba okolo tridsiatich centimetrov. Po výstavbe kanála pritieklo do mesta za deň asi  vody, čo bol dostatok pre potreby rímskeho mesta. Kvádre, z ktorých je Pont du Gard postavený, vážia až 6 ton. Celý akvadukt je postavený bez použitia malty. Vrchnú arkádu, na chrbte ktorej je kanál, kryjú kamenné dosky, ktoré bránili padaniu nečistôt do vody.

## Referencie


## Iné projekty

## Externé odkazy
* Oficiálna stránka

## Zdroj

Kategória:Akvadukty
Kategória:Lokality Svetového dedičstva vo Francúzsku
Kategória:Stavby v starovekom Ríme
Kategória:Historické pamiatky vo Francúzsku
Kategória:Stavby v departemente Gard
Krav maga

**Krav maga** (hebr. קרב מגע, dosl. *boj zblízka*) je bojový systém, ktorý predstavuje oficiálnu zostavu techník vypracovaných pre sebaobranu a boj zblízka Izraelských obranných síl, izraelskej polície a ďalších izraelských bezpečnostných zložiek. Krav maga bola zaradená do učebných osnov izraelských stredných škôl, ich techniky sú predvádzané a nacvičované vo výchovných a náučných inštitúciach riadených izraelským ministerstvom školstva.

Zakladateľom Krav magy bol Imrich (Imi) Lichtenfeld. Lichtenfeld sa narodil 26. mája 1910 v Budapešti a detstvo a dospievanie prežil v Bratislave.
Krav Maga je pomerne mladé bojové umenie a nemá takú dlhoročnú tradíciu ako napríklad Karate či Aikido alebo Kung Fu. Ale i napriek tomu je to veľmi efektívny a kompaktný spôsob reálnej sebaobrany. Imi v Krav Mage zostavil súbor techník z viacerých bojových umení ( Karate, Judo, Box...) a zjednodušil ich tak aby sa  dali použiť v akejkoľvek situácii a boli postačujúce na  rýchlu a účinnú sebaobranu a elimináciu protivníka. Krav Maga sa  vyznačuje hlavne údermi, kopmi, obrane proti nožu, palnej zbrani a ďalšie. Techniky sú prispôsobené tak aby boli jednoduché a dali sa  naučiť  v krátkom časovom úseku.
V dnešnej dobe Krav Maga prežíva svoj rozkvet, z Izraela sa veľmi rýchlo začala šíriť do okolitého sveta. Pôvodne bola zostavená pre izraelské ozbrojené zložky no po určitej dobe sa začala  objavovať aj na verejnosti. Od čias Imiho Lichtenfelda už uplynulo viac času a  jeho žiaci  začali Krav Magu dopĺňať a ďalej  šíriť. Najznámejší predstavitelia  dnešnej doby v Krav Maga sú napríklad Roy Elghanayan, Itay Gil, Eyal Yanilov, Denis Hanover.

## Iné projekty

## Externé odkazy
*IKMF IKMF - International Krav Maga Federation lead by Master Avi Moyal 
*Israeli Krav Maga Association (IKMA) founded in 1978 by Krav Maga founder Imi Lichtenfeld.
*Israeli Krav Maga Free Web Guide  - The Complete Internet Guide for Israeli Krav Maga.

Kategória:Bojové umenia
Tul

thumb|charaktér Hangul a hanja
**Tul** (틀, 勢) je kórejsky vzor. V Taekwondo ITF je 24 tulov, čo reprezentuje 24 hodín dňa.

## Zoznam oficiálných Tulov v ITF
#Chon-Ji
#Dan-Gun
#Do-San
#Won-Hyo
#Yul-Gok
#Joong-Gun
#Toi-Gae
#Hwa-Rang
#Choong-Moo
#Kwang-Gae
#Po-Eun
#Ge-Baek
#Eui-Am
#Choong-Jang
#Juche
#Sam-Il
#Yoo-Sin
#Choi-Yong
#Yon-Gae
#Ul-Ji
#Moon-Moo
#So-San
#Se-Yong
#Tong-Il

## Neoficiálne Tuly
* Chul-Gi
* Bassai
* Ko-Dang

## Zoznam oficiálných zostáv
* Saju Jirugi
* Saju Makgi

Kategória:Bojové umenia
Curt Jacobus Eisner

**Curt Jacobus Eisner** (* 28. apríl 1890, Zabrze, Nemecko, dnes Poľsko – † 30. december 1981, Haag, Holandsko) bol poľsko-nemecký entomológ-parnassiológ a múzejník židovského pôvodu, ktorý sa zaoberal prevažne motýľmi, z ktorých študoval prednostne rod Parnassius. Veľkú časť svojho života strávil v Holandsku. Jeho zbierka hmyzu (prevažne rodu Parnassius) sa nachádza v prírodovednom múzeu v holandskom Leidene. Jedinci z rodu Ornithoptera a Morphidae sa nachádzajú v Museum für Naturkunde v Berlíne. Počas svojho života spolupracoval hlavne s Dr. Felixom Brykom, ale i so slovenským entomológom Jánom Zelným zo Žiliny.

## Bibliografia (čiastočná)

* Parnassiana nova, XII. Kritische Revision der Gattung Parnassius. (Fortsetzung 8). *Zoöl. Meded. Leiden*, 35 (4): p. 33 – 49, (1957).
* Parnassiana nova, XV. Kritische Revision der Gattung Parnassius. (Fortsetzung 10). *Zoöl. Meded. Leiden*, 35: p. 177 – 203, (1957).
* Parnassiana nova, XXXIII. Nachträgliche Betrachtungen zu der Revision der Subfamilia Parnassiinae. (Fortsetzung 6). *Zoöl. Meded. Leiden*, 38 (17): p. 281 – 294, Taf. XXI—XXII, (1963).
* Parnassiana nova XLIX. Die Arten und Unterarten der Baroniidae, Teinopalpidae und Parnassiidae (Lepidoptera). *Zool. Verhand. Leiden*, 135: p. 1 – 96, (1974).

## Zdroje informácií o autorovi

* Nekrológ od Dr. Felixa Bryka [pdf](http://research.yale.edu/peabody/jls/pdfs/1950s/1957/1957-11(1-3)55-Eisner.pdf)
* Groll, E. K. [ed.]: 2006, Entomologen der Welt (Biographien, Sammlungsverbleib). Datenbank 2. Version, DEI im ZALF e. V.: „Eisner, Jacobus Curt“: (internet).

Kategória:Holandskí entomológovia
Kategória:Nemeckí entomológovia
Kategória:Poľskí entomológovia
Kategória:Lepidopterológovia
Kategória:Parnassiológovia
Kategória:Osobnosti zo Sliezkeho vojvodstva
Mlynárik repkový

**Mlynárik repkový** (*Pieris napi*) je jeden z najbežnejších našich denných motýľov. Patrí do rodu *[[Pieris]]* a čeľade Pieridae. Patrí medzi škodcov, ktorého húsenice môžu robiť príležitostné škody na niektorých plodinách. Popísal ho v roku 1758 Carolus Linné v X. vydaní svojej svetoznámej systematickej práce: Systema naturae.

(MHNT) Pieris napi napi - Foret de Bouconne, France - male dorsal.jpg |*Pieris napi* ♂ 
(MHNT) Pieris napi napi - Foret de Bouconne, France - male ventral.jpg|*Pieris napi*  ♂  △
(MHNT) Pieris napi napi - Foret de Bouconne, France - female dorsal.jpg |*Pieris napi*  ♀ 
(MHNT) Pieris napi napi - Foret de Bouconne, France - female ventral.jpg|*Pieris napi*  ♀ △ 

## Iné projekty

Kategória:Mlynárikovité
Oštep

right|thumb|Oštep z 18. storočia
**Oštep** je pôvodne vrhacia a bodná zbraň. Dnes je aj športovým nástrojom.

## Zbraň
Oštep je vrhacia a bodná zbraň, v pripade použitia ako bodná zbraň zvaný aj kopija, dnes športový nástroj. Dlhá zbraň, s telom určitej dĺžky s hrotom, ktorý môže byť napríklad kovový, u pôvodného oštepu ide len o zaostrený koniec tela. U oštepu je nutnosťou, aby bol rovný kvôli zachovaniu správnej dráhy letu.

Oštep rímskych (pilum) legionárov mal zvlášť urobený 40 cm dlhý kovový hrot, ktorý je vyrobený tak, aby sa v prípade dopadu zlomil. Toto opatrenie zabránilo nepriateľovi hodiť oštep späť.

## Športový nástroj
Ako športové náčinie je vyrobený z duralu. Hod oštepom je samostatná disciplína i súčasť desaťboja v atletike.

## Pozri aj
* kopija

## Iné projekty

## Zdroj

Kategória:Chladné zbrane
Provins

**Provins** je francúzske mesto v departemente Seine-et-Marne, región Île-de-France, ktoré má necelých dvanásťtisíc obyvateľov.

Je známe najmä svojimi hradbami postavenými v stredoveku. Mesto je dobre zachované, vďaka čomu bolo v roku 2001 zapísané na zoznam svetového dedičstva UNESCO.

## Vývoj počtu obyvateľov

Colors=
  id:lightgrey value:gray(0.9)
  id:darkgrey  value:gray(0.7)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize  = width:455 height:373
PlotArea   = left:50 bottom:50 top:30 right:30
DateFormat = x.y
Period     = from:0 till:20000
TimeAxis   = orientation:vertical
AlignBars  = justify
ScaleMajor = gridcolor:darkgrey increment:10000 start:0
ScaleMinor = gridcolor:lightgrey increment:2000 start:0
BackgroundColors = canvas:sfondo

BarData=
  bar:1962 text:1962
  bar:1968 text:1968
  bar:1975 text:1975
  bar:1982 text:1982
  bar:1990 text:1990
  bar:1999 text:1999

PlotData=
  color:barra width:20 align:left

  
  bar:1962 from:0 till: 10325
  bar:1968 from:0 till: 11432
  bar:1975 from:0 till: 12341
  bar:1982 from:0 till: 12065
  bar:1990 from:0 till: 11608
  bar:1999 from:0 till: 11667

PlotData=

  
  bar:1962 at: 10325 fontsize:S text: 10.325 shift:(-10,5)
  bar:1968 at: 11432 fontsize:S text: 11.432 shift:(-10,5)
  bar:1975 at: 12341 fontsize:S text: 12.341 shift:(-10,5)
  bar:1982 at: 12065 fontsize:S text: 12.065 shift:(-10,5)
  bar:1990 at: 11608 fontsize:S text: 11.608 shift:(-10,5)
  bar:1999 at: 11667 fontsize:S text: 11.667 shift:(-10,5)

TextData=
  fontsize:S pos:(20,20)
  text:"Zdroj: ISTAT"


## Pamiatky
* mestské hradby
* veža Cézar, stavba z 12. storočia
* podzemie starého mesta
* *La grange aux dîmes*, obchodný sklad z 13.storočia
* kostol Saint Ayoul
* kostol Saint-Thibault
* kostol Sainte-Croix
* kostol Saint-Quiriace, najstaršie časti z 12. storočia
* Múzeum Provins a okolia, exponáty od obdobia staroveku až do obdobia romantizmu, sídli v Románskom dome, jednom z najstarších domov Provins postavenom niekedy medzi 10. a 12. storočím (12, rue du Palais)

## Osobnosti mesta
* Marie Jules César Savigny (* 1777 – † 1851), francúzsky zoológ a botanik
* André François-Poncet (* 1887 – † 1978), politik
* Alain Peyrefitte (* 1925 – † 1999), starosta mesta v období 1965 až 1997 a člen Francúzskej akadémie

## Partnerské mestá
*  Bendorf, Nemecko
*  Pingyao, Čína

## Iné projekty

## Externé odkazy
* Zbierka fotografií mesta 
* Oficiálna stránka

## Zdroj

Kategória:Mestá v Île-de-France
Kategória:Obce v departemente Seine-et-Marne
Kategória:Lokality Svetového dedičstva vo Francúzsku
Jaroslav Svatoň

Mgr. **Jaroslav Svatoň** (* 10. máj 1933, Třešť, Česko - † 31. december 2019) je významný slovenský arachnológ českého pôvodu. Predseda arachnologickej sekcie Slovenskej entomologickej spoločnosti pri SAV.

## Biografia
Mgr. Jaroslav Svatoň sa narodil 10. mája v roku 1933 v meste Třešť v Česku, v okrese Jihlava. Jeho rodina sa v roku 1938 presťahovala najskôr do Prešova a potom v roku 1943 do Vrútok, kde jeho otec pracoval ako rušňovodič. Po ukončení Vyššej pedagogickej fakulty učí na školách v okolí Zvolena a Martina. V rokoch 1961 až 1963 pracoval na Krajskom pamiatkovom stredisku v Banskej Bystrici. Potom 25 rokov pracoval ako zoológ Turčianskeho múzea A. Kmeťa v Martine, odkiaľ v roku 1988 zo zdravotných dôvodov predčasne odchádza do dôchodku.

## Arachnologické aktivity
Zaujímal sa o viaceré zoologické disciplíny, ale od roku 1970 sa venuje cielene arachnológii. Ako žiak univerzitného profesora Františka Millera sa postupne vypracoval za popredného slovenského odborníka v tomto odbore. V roku 1974 zakladá Arachnologickú sekciu SES pri SAV. Vedie a vychováva mladých adeptov o výskum pavúkov. Jeho publikačná činnosť je obdivuhodná a ako húževnatý terénny pracovník prešiel takmer celým Slovenskom. Svatoňove arachnologické výskumy sa dotýkajú aj mnohých CHÚ Slovenska: Súľovské skaly, Rozsutec a Malej Fatry. Prieskum pavúkov robil aj v iných oblastiach Slovenska: Gaderská dolina, Blatnická dolina, Čierny kameň vo Veľkej Fatre, Vysoké a Nízke Tatry, Východné Karpaty, Muránska planina, Slovenský kras, Urpín, Sedlisko pri Hlohovci, Čičovské mŕtve rameno. Študoval aj faunu pavúkov Šumavy, Krkonôš a Orlických hôr i materiál z Mongolska, Indie a z Himalájí. 

Pre arachnofaunu Slovenska zistil niekoľko nových druhov. Jeho meno nesie taxón z čeľade 
*[[Lycosidae]]* - *[[Paradosa svatoni]]*, ktorého autorom je ruský entomológ Marusík z Magadamu. 

Kategória:Slovenskí arachnológovia
Kategória:Arachnológovia
Kontinentálny pohár v ľadovom hokeji 2007/2008

**Ročník 2007/2008** bol jedenástym ročníkom **[[Kontinentálny pohár v ľadovom hokeji|Kontinentálneho pohára v ľadovom hokeji]]**. O trofej bojovalo 17 tímov zo 17 krajín. Trval od 14. septembra 2007 do 6. januára 2008.

## 1. kolo

V prvom kole sa hrali zápasy len jednej skupiny, postupovali prvé dva celky.

### Skupina A ([[Miercurea Ciuc]], [[Rumunsko]])





## 2. kolo

Druhé kolo sa hralo v dňoch 12. - 14. októbra 2007. Tímy v troch skupinách zápasili o možnosť zabojovať o finále.

### Skupina B ([[Aalborg]], [[Dánsko]])





### Skupina C ([[Tilburg]], [[Holandsko]])





### Skupina D ([[Nowy Targ]], [[Poľsko]])





## 3. kolo

O postup do finálovej štvorky sa hralo 16. až 18. novembra 2007. Do finále postúpili mužstvá z prvých dvoch miest tabuľky.

### Skupina E ([[Grenoble]], [[Francúzsko]])





## Finále ([[Riga]], [[Lotyšsko]])

Lotyšská metropola privítala štvoricu finalistov jedenásteho ročníka Kontinentálneho pohára v prvý víkend roku 2008.

### Konečná tabuľka

Víťazom jedenásteho ročníka Kontinentálneho pohára sa stal ruský tím Ak Bars Kazaň.

### Najlepší hráči

**Najlepší brankár:** Robert Esche (Ak Bars Kazaň)
**Najlepší obranca:** Ilia Nikulin (Ak Bars Kazaň)
**Najlepší útočník:** Tomáš Chlubna (HC Riga 2000)

## Externé odkazy
* Kontinentálny pohár 2007/08 na stránke hockey365.fr  (po francúzsky)

2007/08
Kategória:Ľadový hokej v 2007
Kategória:Ľadový hokej v 2008
Anna Jane Harrisonová

**Anna Jane Harrisonová** (* 23. december 1912, Benton City, Missouri, USA – † 8. august 1998, Holyoke, Massachusetts) bola americká organická chemička a profesorka chémie na Mount Holyoke College.

Narodila sa v Benton City v štáte Missouri. Jej rodičia, Albert Harrison a Mary Katherine Jones Harrison boli farmármi. Navštevovala strednú školu v Mexico kde sa začala zaujímať o vedu. V roku 1937 získala Ph.D. titul. Zomrela v Holyoke v Massachusetts vo veku 85 rokov.

Vyučovala chémiu na Sophie Newcomb College kde pôsobila medzi rokmi 1940 až 1945. Počas 2. svetovej vojny pracovala pre National Defense Research Council. V roku 1945 nastúpila do chemického oddelenia na Mount Holyoke College, v 1950 sa stala profesorkou a neskôr pôsobila ako riaditeľka (19601966).

V roku 1978 sa stala prvou prezidentkou Americkej chemickej spoločnosti. Taktiež do roku 1983 pôsobila ako prezident AAAS. V roku 1989 spolupracovala s Edwinom Weaverom na práci „*Chemistry: A Search to Understand*“.

## Externé odkazy
* Anna Jane Harrison  

Kategória:Chemici USA
Kategória:Pedagógovia USA
Kategória:Ženy v chémii
Kategória:Osobnosti z Missouri
45 (číslo)

**45** (slovom **štyridsaťpäť**) je číslo, ktoré nasleduje za číslom 44 a predchádza číslu 46.

## 45 v matematike

* 45 je trojuholníkové číslo
* 45 je šesťuholníkové číslo
* 45 je 16-uholníkové číslo
* 45 je šieste prirodzené číslo s rozkladom na prvočinitele tvaru *p*²*q*, kde *p* a *q* sú prvočísla

## 45 v chémii
* 45 je protónové číslo ródia

Kategória:Celé čísla
Kategória:Prirodzené čísla
Rudolf Podoba

Ing. **Rudolf Podoba** (* 18. november 1963 – † 26. február 2022) bol slovenský komunálny politik, bývalý primátor mesta Handlová.

Bol ženatý, mal dve deti. Vyštudoval SPŠ elektrotechnickú v Handlovej, maturoval v roku 1983. V roku 1983 sa stal zamestnancom Bane Handlová. V bani pracoval 24 rokov ako banský záchranár a neskôr riaditeľ. V roku 2002 ukončil štúdium na Fakulte baníctva Technickej univerzity v Košiciach.

Do funkcie primátora mesta Handlová bol zvolený 19. mája 2007, primátorský sľub zložil 1. júna. V samospráve mesta pôsobí 5 volebných období (poslanec, zástupca primátora, primátor).

Vo funkcii primátora mesta skončil, keď ho voľbách 17. novembra 2018 nahradila novozvolená primátorka Silvia Grúberová.

## Referencie

Kategória:Slovenskí komunálni politici
Kategória:Primátori slovenských miest
Kategória:Absolventi Technickej univerzity v Košiciach
Analógový signál

**Analógový signál** je daný spojitými funkciami spojitého času, alebo čiastočne spojitými funkciami spojitého času. Tým sa líši od diskrétneho signálu, ktorý je daný funkciami definovanými len v diskrétnych časových okamihoch a tvorí tak postupnosť funkčných hodnôt.

Analógové signály môžeme deliť na základe nosného média, čiže podľa média, ktorými sú prenášané. Hovoríme vtedy napríklad o akustických signáloch, elektrických signáloch, optických signáloch a podobne.

## Genéza spojitých signálov
Spojité signály sú generované spojitými procesmi a systémami. Ide napríklad o:
* EEG – vzniká elektrickou aktivitou mozgu
* EKG – vzniká elektrickou aktivitou srdca
* reč – príklad akustického signálu
* výstup spojitého snímača, napríklad snímač teploty

## Spracovanie spojitých signálov
Na spravovanie sú používané nasledujúce štandardné algoritmy, nezávisle od druhu analógového signálu.

* Zosilnenie
* Útlm
* Modulácia a demodulácia pomocou modulátora

## Digitalizácia spojitých signálov
Z dôvodu spracovania signálu sa robí digitalizácia spojitých signálov. Dôvody digitalizácie nie sú len ekonomické (lacnejšie spracovanie a prenos dát), ale i technické, lebo s digitálnym signálom môžeme zaobchádzať tak, ako s analógovým nie je možné (bezstratový prenos na veľké vzdialenosti, sofistifikované spracovanie signálu a podobne). 

Príkladom je rozpoznávanie reči – pomocou zložitých algoritmov je aplikovateľné len na digitalizovaných signáloch.

## Základné analógové signály
* Jednotkový skok
* Impulzný signál, tzv. Diracova delta funkcia
* Sínusový signál

## Pozri aj
* diskrétny signál
* digitálny signál

Kategória:Spracovanie digitálneho signálu
Signál
Prenosové médium

Výraz **prenosové médium** alebo **nosné médium** je preklad z anglického výrazu transmission media. Ide o materiál (čiže hmotu alebo substanciu) ľubovoľného skupenstva, ktorý dokáže šíriť energiu.
Ako príklad môže slúžiť vzduch pre prenos zvuku ako akustického signálu, čiže mechanických vĺn.

Kategória:Technika
Kategória:Elektrotechnika
Kategória:Elektromagnetické žiarenie
Kategória:Telekomunikácie
Kategória:Mechanika tekutín
Fenerbahçe Şükrü Saracoğlu Stadyumu

**Fenerbahçe Şükrü Saracoğlu Stadyumu** je futbalový štadión v tureckom meste Istanbul, kde svoje domáce zápasy hráva klub Fenerbahçe SK.

V roku 2009 sa tu konalo finále Pohára UEFA 2008/2009, v ktorom FK Šachtar Doneck zvíťazil nad SV Werder Brémy 2:1 po predĺžení.

## Galéria

Súbor:FB Stad Manzara7.jpg
Súbor:FB-Chelsea.jpg
Súbor:Maquette stadium.JPG
Súbor:Fenerbahce Stadion.JPG


## Iné projekty

Kategória:Štadióny v Turecku
Steven Hooker

**Steven Hooker** známy aj pod menom **Steve Hooker** (* 16. júl 1982, Melbourne, Austrália) je bývalý austrálsky atlét, ktorý sa venuje skoku o žrdi.

## Kariéra
Vo februári 2009 skočil na mítingu v Bostone 606 cm a týmto výkonom sa zaradil na 8. miesto v halových tabuľkách skoku o žrdi mužov. Všetky lepšie výkony patria Sergejovi Bubkovi.

## Vrcholové podujatia
### Peking 2008
Na Letných olympijských hrách 2008 získal zlatú medailu v skoku o žrdi výkonom 596 cm, čím o 1 cm zlepšil rekord Američana Timotho Macka z Letných olympijských hier 2004.

## Rodina
Jeho mama reprezentovala Austráliu na Hrách Spoločenstva národov 1978 a získala tam striebornú medailu v atletickej disciplíne skok do diaľky. Jeho otec Bill reprezentoval taktiež Austráliu, ale v behu na 800 m a v štafete na 4x400 metrov.

## Referencie


## Iné projekty

## Externé odkazy
 
* Víťazný skok na výške 596 cm na Letných olympijských hrách 2008 *youtube.com*

Kategória:Austrálski žrdkári
Kategória:Olympijskí víťazi v skoku o žrdi
Kategória:Osobnosti z Melbourne
Kategória:Austrálski olympijskí víťazi
Kategória:Atléti na Letných olympijských hrách 2004
Kategória:Atléti na Letných olympijských hrách 2008
Kategória:Atléti na Letných olympijských hrách 2012
Kategória:Majstri sveta v skoku o žrdi
Kategória:Osobnosti na austrálskych poštových známkach
Prosek (stanica pražského metra)

**Prosek** je stanica metra v Prahe na linke C. Nachádza sa na križovatke Vysočanskej a Proseckej ulice vo štvrti Prosek v hĺbke 10,6 m pod povrchom. Bola otvorená 8. mája 2008. V pôvodnom pláne sa s touto druhou stanicou na Proseku nepočítalo, do územného plánu bola zaradená až v roku 2000.

## Charakteristika stanice
Prosek je hĺbená stanica umiestnená 10,6 metra pod povrchom a je riešená ako dvojlodná – s dvoma postrannými nástupišťami. Prechod medzi nástupišťami je umožnený pomocou premostenia. Nástupištia majú vysoký strop a podporné stĺpy medzi koľajami. Súčasťou stanice je vestibul s východmi v oblasti križovatky Vysočanská – Prosecká a podchodmi pod obidvoma uvedenými ulicami.
Stanica nadväzuje na autobusovú zastávku Prosek. V jej okolí je panelová zástavba sídliska Prosek, obchodné centrum, a na posledných voľných plochách sa stavajú nové bytové a kancelárske budovy (napríklad kancelárske centrum *Prosek Point*). Neďaleko stanice stojí kostol sv. Václava.

## Referencie

## Iné projekty

## Externé odkazy
* Profil stanice na stránkach Metroweb.cz

Kategória:Stanice pražského metra
Kategória:Architektúra z 2008
BD

Skratka **BD** môže znamenať:

* .bd – internetová národná doména najvyššieho rádu pre Bangladéš
* Baud (skrátene Bd) – jednotka modulačnej rýchlosti (Baudrate)
* Blu-ray disk – optický disk určený na ukladania digitálnych dát
* Desatinná sviečka (značka bd) – jednotka svietivosti používaná začiatkom 20. storočia
Konektivita

**Konektivita** predstavuje rýchlosť pripojenia, spojenia počítačov.

Kategória:Komunikácia
Kategória:Počítačové siete
Mestský štát

**Mestský štát** je označenie nezávislého suverénneho správneho územia, štátu, ktorý je svojim rozsahom (počtom obyvateľov a rozlohou) malý ako mesto. Správajú sa ako by boli štát (vlastná organizácia a správa) . Panovník spravoval ríšu a jeho administratíva mestské štáty. Na čele mestského štátu stál kňaz a jeho úradníci, ktorí vedeli písať, vojnových veliteľov na riešenie sporov v štáte.

Medzi mestské štáty v histórii patrili napríklad staroveké Atény, Sparta, Benátky, Amalfi, Janov. Dnes sa medzi mestské štáty počítajú napríklad Vatikán, Monako, Singapur, v minulosti aj Gdansk, a pod.

Kategória:Geografia
Južné Alpy (Európa)

**Južné Alpy** (nem. Südalpen) predstavujú časť Východných Álp. Nachádzajú sa južne od periadriatickej línie a smerom na juh sa ponárajú pod výplň Pádskej panvy, ktorá na nich leží diskordantne. 

Tvoria Karnské, Júlske a Savinské Alpy alebo pohorie Dolomity. Z klasického geografického členenia Álp im zodpovedajú takmer úplne Südliche Kalkalpen. Južné Alpy plynule prechádzajú do dinárskej horskej sústavy. Príkrovy v Južných Alpách chýbajú, celé sú tvorené väčšími vrásami a násunmi južnej vergencie.

## Stratigrafia
Južné Alpy tvoria zvrásnené horniny pochádzajúce z Adriatickej/Apulskej mikroplatne, ktoré boli nasunuté na juh. Ich predpolie tvorí vulkanický a sedimentárno-vulkanický vývoj permu. Tvoria ich hlavne druhorné usadené horniny, v prevažnej miere vápence a dolomity. Prítomné sú hlavne vápence rífového typu, ale i norické a rétske hlavné dolomity dachsteinského typu, jurské karbonáty a terciérny flyš.

## Členenie
Na rozdiel od alpských jednotiek severne od periadriatickej jazvy, pre Južné Alpy nie sú príznačné veľké príkrovy. Prítomné sú väčšie prevrátené vrásy, rozsiahlejšie prešmyky a lokálne presunuté šupiny, väčšinou interpretované ako dôsledky zlomových porúch. Ich vergencia je generálne na juh. Južné Alpy, možno geologicky rozčleniť na východný a západný úsek, ktoré oddeľuje široká vulkano-tektonická zóna. Tvorí ju judikarská línia a bolzanské vulkanicko-magmatické centrum.

V západnom úseku na styku s kinzigitovou zónou ivreského pásma, južne od Valle d’Aosta vystupuje na povrch kryštalinikum. Tvoria ho hlavne predhercýnske kryštalické bridlice - ortoruly a migmatity, ale aj mladšie hercýnske porfýry a granitoidy. Obal tohto kryštalinika tvoria hlavne permské a triasové (vzácne i jurské a kriedové) sedimenty a vulkanity. Medzi tonalitovou (miestny názov pre periadriatickú líniu) a judikarskou líniou vystupuje pomerne mladý (eocén-miocén) adamelský granitoidný plutón.

Východný úsek sa vyznačuje miestnym vystupovaním predalpínskeho podložia, fylitov ale i permských bolzanských ryolitov, ktorých hrúbka tu dosahuje až 2000 m. Hojné sú i mladšie pyroxenity, syenity a monzonity.

## Referencie

Kategória:Geológia Álp
Kategória:Geológia Talianska
Kategória:Geológia Slovinska
Ismáíl Ahmad Ismáíl

**Ismáíl Ahmad Ismáíl** (&lrm;, * 10. september 1984, Chartúm, Sudán) je sudánsky atlét, ktorý sa venuje behu na 800 metrov.

## Vrcholové podujatia
### Peking 2008
Na Letných olympijských hrách 2008 získal striebornú medailu v behu na 800 metrov výkonom 1:44,70 min. Získal tak prvú medailu v histórii Olympijských hier pre Sudán. Pred začiatkom týchto olympijských hier mal podľa novinárov väčšiu šancu na získanie historicky prvej medaily Abú Bakr Kákí Chamís ako práve Ismail Ahmed Ismail.

## Referencie

## Externé odkazy

Kategória:Sudánski atléti
Kategória:Sudánski bežci na 800 m
Kategória:Bežci na 800 m
Kategória:Atléti na Letných olympijských hrách 2004
Kategória:Atléti na Letných olympijských hrách 2008
Kategória:Atléti na Letných olympijských hrách 2012
Szymon Ziółkowski

**Szymon Jerzy Ziółkowski** (* 1. júl 1976, Poznaň) je poľský atlét, ktorý sa venuje hodu kladivom.

Szymon Ziółkowski vyhral v roku 2000 hod kladivom na Letných olympijských hrách v Sydney. Zaujímavosťou je, že aj ženskú kategóriu vyhrala Poľka - Kamila Skolimowská.

## Externé odkazy

Kategória:Poľskí kladivári
Kategória:Olympijskí víťazi v hode kladivom
Kategória:Majstri sveta v hode kladivom
Kategória:Osobnosti z Poznane
Kategória:Atléti na Letných olympijských hrách 1996
Kategória:Atléti na Letných olympijských hrách 2000
Kategória:Atléti na Letných olympijských hrách 2004
Kategória:Atléti na Letných olympijských hrách 2008
Kategória:Atléti na Letných olympijských hrách 2012
Tour de France 2009

**Tour de France 2009** bol v poradí 96. ročník cyklistických pretekov Tour de France. Tento ročník sa začal 4. júla v Monaku a skončil sa 26. júla 2009 v Paríži. Vyhral Španiel Alberto Contador už po druhýkrát (predtým v roku 2007), druhý škončil Luxemburčan Andy Schleck, tretí sedemnásobný víťaz týchto pretekov Lance Armstrong.

## Trasa pretekov

## Celkové poradie

## Externé odkazy
* Oficiálna stránka , , , 


2009
Kategória:Cyklistika v 2009
Kategória:2009 vo Francúzsku
Asbel Kipruto Kiprop

**Asbel Kipruto Kiprop** (* 30. jún 1989, Uasin Gishu, Keňa) je kenský atlét, ktorý sa venuje stredným tratiam.

Pre svoju vysokú postavu (191 cm) halovú sezónu vynecháva.

## Vrcholové podujatia
### Peking 2008
Na Letných olympijských hrách 2008 v Pekingu získal striebornú medailu v behu na 1 500 metrov výkonom 3:33,11 min. Za prvým Rašídom Ramzím zaostal o 17 stotín sekundy. V apríli 2009, po dodatočnej diskvalifikácii prvého Rašída Ramzího sa posunul na prvé miesto.

## Referencie

## Externé odkazy

Kategória:Kenskí bežci na 1 500 m
Kategória:Olympijskí víťazi v behu na 1 500 m
Kategória:Kenskí olympijskí víťazi
Kategória:Atléti na Letných olympijských hrách 2008
Kategória:Atléti na Letných olympijských hrách 2012
Kategória:Atléti na Letných olympijských hrách 2016
Estádio do Dragão

**Estádio do Dragão** je futbalový štadión v Porte v Portugalsku. Na tomto štadióne hráva svoje domáce zápasy klub FC Porto. Bol otvorený 14. novembra 2003. Stavba stala 98 miliónov eur. Kapacita štadiónu je 50 399 sediacich divákov.

Štadión nahradil *Estádio das Antas*, ktorý bol v roku 2004 zdemolovaný. V roku 2004 sa na štadióne konalo niekoľko zápasov Majstrovstiev Európy vo futbale 2004.

## Iné projekty

## Externé odkazy
* Štadión na stránke klubu ''FC Porto''

Kategória:Futbalové štadióny v Portugalsku
Kategória:Stavby v Porte
Kategória:Architektúra z 2003
Kategória:FC Porto
Kategória:Šport v Porte
Siamese Dream

***Siamese Dream*** je v poradí druhým štúdiovým albumom americkej alternative rockovej skupiny The Smashing Pumpkins. Bol nahratý od decembra 1992 do marca 1993 a vydaný 27. júla 1993 vo vydavateľstve Virgin Records, pod producentským patronátom Butcha Viga a Billyho Corgana. Napriek nezhodám pri nahrávaní, bol album prijatý kladne a debutoval na prvej pozícií, pričom celosvetovo sa predalo viac ako šesť miliónov kópii a Smashing Pumpkins sa týmto albumom definitívne zaradili do hlavného prúdu amerického hnutia alternative rocku. Z albumu vyšli štyri úspešné single, v poradí: „Cherub Rock“, „Today“, „Disarm“ a „Rocket“.

## Nahrávanie a vydanie
Nahrávanie albumu nebolo ľahkým procesom, pre nezhody v skupine a drogové problémy bubeníka Jimmyho Chamberlina, ktorý niekedy zmizol aj na niekoľko dní, čím prerušoval proces nahrávania a spôsoboval starosti ostatným členom skupiny. Vzhľadom na perfekcionizmus Billyho Corgana bol nakoniec celý album, okrem bicích liniek nahraný ním samým, čo nemalo dobré následky na vzťahy v skupine. Na albume sa prejavili aj problémy Billyho Corgana s depresiami a výpadkom tvorivých schopností. Texty sa stali viac introspektívnejšími. Album bol prijatý kladne, avšak často porovnávaný s albumom *[[Nevermind]]* skupiny Nirvana, vydanom v roku 1991. 

## Zoznam skladieb
Všetky piesne sú dielom Billyho Corgana, okrem vypísaných výnimiek.
# „Cherub Rock“ – 4:58
# „Quiet“ – 3:41
# „Today“ – 3:19
# „Hummer“ – 6:57
# „Rocket“ – 4:06
# „Disarm“ – 3:17
# „Soma“ (Corgan, James Iha) – 6:39
# „Geek U.S.A.“ – 5:13
# „Mayonaise“  (Corgan, Iha) – 5:49
# „Spaceboy“ – 4:28
# „Silverfuck“ – 8:43
# „Sweet Sweet“ – 1:38
# „Luna“ – 3:20

## Obsadenie
*The Smashing Pumpkins
**Billy Corgan – spev, gitara, basgitara, aranžmán, mixing, produkcia
**Jimmy Chamberlin – bicie
**James Iha - gitara, spev
**D'arcy Wretzky - basgitara, spev
*Mike Mills – klavír v „Soma“
*Alan Moulder – mixing
*Howie Weinberg – mastering

## Externé odkazy
* oficiálna webstránka The Smashing Pumpkins

Kategória:Albumy The Smashing Pumpkins
Kategória:Hudobné albumy z 1993
Estadio Santiago Bernabéu

**Estadio Santiago Bernabéu** je futbalový štadión, ktorý sa nachádza v Madride v Španielsku. Je domácim štadiónom klubu Real Madrid. Práce na výstavbe štadióna začali 22. októbra 1944. 14. decembra 1947 bol slávnostne otvorený. Od svojho otvorenia až do roku 1955 niesol názov **Estadio Chamartín**. Názov *Estadio Santiago Bernabéu* nesie od januára 1955 a svoje pomenovanie dostal podľa mena klubového prezidenta Santiaga Bernabéua. Futbalová asociácia UEFA ocenila štadión piatimi hviezdami pri príležitosti 60. výročia jeho existencie.

Počas svojej existencie sa jeho kapacita viackrát menila. Najvyššiu kapacitu dosiahol v roku 1953, a to 120 000 divákov. Od tohto roku prebehlo z dôvodu modernizácie viacero rekonštrukcií štadióna. Barnabéu patrí k najprestížnejším štadiónom na svete. Trikrát sa tu odohralo finále európskeho pohára (v rokoch 1957, 1969 a 1980) a v roku 2010 sa tu odohralo finále Ligy majstrov. V roku 1964 sa tu odohral finálový zápas Majstrovstiev Európy a v roku 1982 finále Majstrovstiev sveta.

## Iné projekty

## Externé odkazy
* Santiago Bernabéu Stadium
* „Štadión Santiaga Bernabeu oslavuje 60 rokov“ *profutbal.sk*

## Zdroj
* 

Kategória:Real Madrid CF
Kategória:Stavby v Madride
Kategória:Futbalové štadióny v Španielsku
Kategória:Architektúra z 1947
Kategória:Šport v Madride
Abebe Bikila

**Abebe Bikila** (* 7. august 1932, Jato – † 25. október 1973, Addis Abeba) bol etiópsky atlét, ktorý sa venoval maratónskemu behu. Je dvojnásobný olympijský víťaz.

Maratón na Letných olympijských hrách  vyhral v rokoch 1960 a 1964. V roku 1964 sa stal prvým maratóncom v histórii, ktorý dokázal svoje víťazstvo obhájiť. Na olympiáde v Ríme 1960 absolvoval celú trať na boso. O osem rokov neskôr, na olympijských hrách v Mexiku musel preteky po cca 17 km vzdať kvôli zraneniu v pravom kolene. Vyhral jeho kamarát Mamo Wolde, ktorý vyhlásil, že ak by sa Bikila nezranil, tak by vyhral práve on.

V roku 1961 vyhral Medzinárodný maratón mieru (MMM) v Košiciach.

V marci 1969 utrpel veľmi vážne zranenie pri autonehode a zostal až do smrti na väčšej časti tela ochrnutý. Svoju štvrtú olympiádu v Mníchove 1972 absolvoval len ako čestný hosť na invalidnom vozíku. Zomrel predčasne, vo veku 41 rokov.

## Ocenenia
* Štadión v hlavnom meste Etiópie, Addis Abeba, je pomenovaný po ňom.

## Iné projekty

Kategória:Etiópski maratónski bežci
Kategória:Olympijskí víťazi v maratóne
Kategória:Etiópski olympijskí víťazi
Cherub Rock

**Cherub Rock** je prvou skladbou na albume Siamese Dream americkej alternatívnej rockovej skupiny The Smashing Pumpkins a zároveň prvým vydaným singlom. Skladba vyšla 23. júla 1993.

Kategória:Piesne The Smashing Pumpkins
Otto II. (Svätá rímska ríša)

right|thumb|Oto II. (Miniatúra z „registrum gregorii“, okolo 983)
**Oto II. ** (* 955, Saské vojvodstvo, Svätá rímska ríša – † 7. december 983, Rím, Pápežský štát) bol syn Otta I. Veľkého a jeho druhej manželky Adely Burgundskej.

## Vláda
V roku 961 sa stal spoluvládcom Rímskonemeckej ríše, jediným panovníkom potom po smrti svojho otca Otta I. Veľkého v roku 973.

Za otcovho života bol zvolený a v roku 961 korunovaný za rímskonemeckého kráľa a v roku 972 za cisára. V tom istom roku sa oženil z byzantskou princeznou Theophano. V roku 973 došlo k odbojnému hnutiu v Lotrinsku, ktoré podporovali západofranskí Karolovci, aj k vpádu Dánov.

Veľkým nebezpečenstvom pre cisárovu vládu bol jeho spor s vojvodom bavorským Henrichom Škriepnym (951 – 995), vnukom Henricha I. Vtáčnika z rodu Liudolfingerovcov (Otonov). Vojvoda žiadal ponechať v Švábsku svoju sestru ako vojvodkyňu-vdovu, čoskoro však vystúpil proti Otovi II. i so svojimi nárokmi na trón. Podporil ho český knieža Boleslav II. a poľský Mešek I. Nakoniec bol Henrich Škriepny zajatý, Otto potlačil nepokoje v Lotrinsku a prerazil dánske opevnenie Danevirke, kde zriadil šlezvickú marku. Dánskeho kráľa Haralda Modrozubého prinútil k plateniu tribútu.

Oto II. v rokoch 975 a 976 bojoval s Čechmi, ktorí zničili jeden z jeho dvoch zborov pri Plzni (Nemci boli prepadnutí pri kúpaní) a sami vpadli dvakrát do ríše. V roku 976 utiekol Henrich Škriepny zo zajatia a spojil sa s opozičnými silami v ríši, ale o rok neskôr bol porazený a uväznený. Český knieža sa s cisárom nakoniec pomeril.

Oto II. rozdelil ohromné územie spravované bavorskými vojvodami (udelené Korutánsko, Istria, veronská a friaulská marka), v roku 976 udelil rakúsku marku Babenbergovcom. V roku 980 obnovil centrálnu moc v Taliansku. Počas bojov na juhu Talianska bol v júli roku 982 porazený pri Crotone Arabmi, ktorí od roku 976 prenikali zo Sicílie na pevninu. Správy o porážke vyvolali povstanie Veletov a Odobritov, ktoré v roku 983 ukončilo saskú nadvládu medzi Labe a Odrou.

## Smrť
Zomrel nečakane 7. decembra 983 v Ríme, pravdepodobne na predávkovanie preháňadlom pri malárii.
Ako jediný stredoveký cisár bol pochovaný v chráme sv. Petra vo Vatikáne.

## Deti
Otto II. a Theophanu mali štyri deti:
* Adela (977 – 1040/1044), opátka v Quedlinburgu
* Žofia (978 – 1039), opátka v Gandersheime a Essene
* Matilda (979 – 1024) ∞ gróf Ezzo
* Otto III. (980 – 1002), následník

## Iné projekty

## Zdroj

Kategória:Liudolfovci
Kategória:Narodenia v 955
Kategória:Úmrtia v 983
Kategória:Králi Nemecka
Kategória:Rímskonemeckí cisári
Kategória:Pochovaní v bazilike svätého Petra
Vanderlei de Lima

**Vanderlei Cordeiro de Lima** známy aj pod menom **Vanderlei de Lima** (* 11. august 1969, Cruzeiro do Oeste) je bývalý brazílsky atlét, ktorý sa venoval maratónskemu behu. Na olympijských hrách získal jednu medailu. Osobný rekord 2:08:31 zabehol dňa 8. februára 1998 v japonskom meste Tokio.

V roku 2004 vyhral anketu Brazílsky športovec roka.

## Vrcholové podujatia
### Atény 2004
Na Letných olympijských hrách 2004 v Aténach získal v maratóne bronzovú medailu výkonom 2:12:11 hod. V týchto pretekoch bol na prvom mieste až do cca 40 km, no napokon ho predbehol Stefano Baldini z Talianska a Mebrahtom Keflezighi z Eritrey, ktorý však reprezentoval USA.

Írsky bývalý kňaz Cornelius Horan ho pod vplyvom alkoholu medzi 39 km sotil do divákov, čím utrpel stratu približne 20 sekúnd. Jeden z ďalších divákov, Polyvios Kossivas mu pomohol vrátiť sa späť do pretekov. V decembri 2004 sa s Kossivasom stretol, no s Corneliusom Horanom sa odmietol stretnúť. Horan dostal za svoj čin pokutu 3 000 EUR.
Oproti predošlým Olympijským hrám si de Lima vylepšil pozíciu, keďže vtedy skončil na 75. mieste časom 2:37:08.

## Referencie


## Externé odkazy

* Olympijské finále v maratón (Atény 2004) *youtube.com*
* Incident vo finále *youtube.com*

Kategória:Brazílski maratónski bežci
Kategória:Brazílski bronzoví olympijskí medailisti
Kategória:Atléti na Letných olympijských hrách 1996
Kategória:Atléti na Letných olympijských hrách 2000
Kategória:Atléti na Letných olympijských hrách 2004
Percy Williams

**Percy Williams** (* 19. máj 1908, Vancouver, Kanada – † 29. november 1982, tamže) bol kanadský atlét, ktorý sa venoval šprintérskym disciplínam. Je dvojnásobný olympijský víťaz. Ako tretí atlét v histórii olympijských hier získal *[[Zoznam držiteľov olympijského bežeckého double na trati 100 a 200 metrov|bežecké double]]* na trati 100 a 200 metrov.

## Kariéra
Zlaté olympijské medaily vyhral na Hrách VIII. olympiády v roku 1928 v Amsterdame. Beh na 100 m vyhral časom 10,8 sekundy a beh na 200 metrov časom 21,8 s. Na 100 m bežal v tretej dráhe a na 200 m v druhej. V roku 1930 vyrovnal svetový rekord v behu na 100 m časom 10,3 s. Zúčastnil sa aj na Letných olympijských hrách 1932 v Los Angeles, kde žiaden významnejší úspech nedosiahol. Krátko po tom ukončil atletickú kariéru.

Neskôr pôsobil ako poisťovací agent. V roku 1979 získal ocenenie Dôstojník Rádu Kanady. Žil s matkou do jej smrti v roku 1977. Trpel artritídou, v roku 1982 spáchal samovraždu.

## Externé odkazy
* Biografia na stránke sports-reference.com 

Kategória:Kanadskí bežci na 100 m
Kategória:Kanadskí bežci na 200 m
Kategória:Kanadskí olympijskí víťazi
Kategória:Olympijskí víťazi v behu na 100 m
Kategória:Olympijskí víťazi v behu na 200 m
Kategória:Obete samovrážd
Kategória:Osobnosti na kanadských poštových známkach
Kategória:Osobnosti z Vancouveru
Anier García

**Anier Octavio García Ortiz** známy aj pod menom **Anier García** (* 9. marec 1976, Santiago de Cuba) je bývalý kubánsky atlét, ktorý sa venoval behu na 110 metrov cez prekážky. Na Olympijských hrách získal dve medaily. Koncom roka 2008 oznámil ukončenie kariéry.

## Vrcholové podujatia
### Sydney 2000
Na Letných olympijských hrách 2000 v Sydney získal v behu na 110 metrov cez prekážky zlatú medailu časom 13,00 s. Bol to vtedy národný rekord. Jeho štartová reakcia bola 0,172 s. Pred druhým Terrencom Trammllom mal náskok 16 stotín.

## Referencie


## Externé odkazy
 

Kategória:Kubánski bežci na 110 m cez prekážky
Kategória:Kubánski olympijskí víťazi
Kategória:Kubánski bronzoví olympijskí medailisti
Kategória:Olympijskí víťazi v behu na 110 m cez prekážky
Kategória:Atléti na Letných olympijských hrách 2000
Kategória:Atléti na Letných olympijských hrách 2004